kardosdrur/scandi-wiki huggingface dataset:
Nottinghamshire

Nottinghamshire (forkortes Notts) er et engelsk ceremonielt grevskab i regionen Øst-Midlands. Grevskabet grænser op mod South Yorkshire, Lincolnshire, Leicestershire og Derbyshire.

West Bridgford 
Nottingham har tidligere været administrationsby (County town), men nu er Nottinghamshire County Council flyttet til forstaden West Bridgford, der ligger på den modsatte side af floden Trent. City Ground i West Bridgford blev hjemmebane for fodboldklubben Nottingham Forest F.C. i 1898. West Bridgford ligger i distriktet Rushcliffe lige syd for Nottingham.

Syv distrikter og én selvstyrende kommune 
Det administrative grevskab er delt i syv distrikter. City of Nottingham blev en selvstyrende kommune i 1998, men er stadig en del af det ceremonielle grevskab.

Eksterne henvisninger

Se også
Johann Christian Buxbaum

Johann Christian Buxbaum (født 5. oktober 1693 i Merseburg, død 7. juli 1730 i Wermsdorf) var en tysk botaniker. Det særprægede mos Buxbaumia er opkaldt efter ham.

I forbindelse med et botanisk navn benyttes J.C.Buxb. som standardforkortelse (autornavn). Det er f.eks. en del af autornavnet for svampedyret Lycogala epidendrum (Alm. Rødært).

Bibliografi 
 Enumeratio plantarum accuratior in agro Hallensi locisque vicinis crescentium una cum earum characteribus et viribus, Halle, 1721 
 Plantarum minus cognitarum centuria I.-V. (Petropoli: ex typographia Academiae, 1728–1740, til dels offentliggjort efter Buxbaums død) i fem dele med kobberstik

Kilder 

 Johann Christian Buxbaum  i Neue Deutsche Biographie, bind 3, Duncker & Humblot, Berlin 1957, s. 82

Botanikere med autornavne
Bryologer
Botanikere fra Tyskland
Tyskere i 1700-tallet
Personer fra Merseburg
Leif Christensen

Leif Christensen henviser til:

 Leif Christensen (pianist)
 Leif Christensen (sociolog)
Leafpad

Leafpad er en fri og open source teksteditor til Linux, BSD og Maemo. Leafpad er designet til at være simpel at bruge og at have et lavt resourceforbrug. Leafpad er standardteksteditoren i skrivebordsmiljøet LXDE og er desuden også standardteksteditoren i Xubuntu.

Referencer 

Fri software
Linux-teksteditorer
Karl 10. Gustavs mur

Karl 10. Gustavs mur () er en mur opført i kalksten, der går tværs over sydenden af Øland, en svensk ø i Østersøen.

Muren blev opført i 1653 på Dronning Kristinas initiativ, og er navngivet efter den svenske konge Karl 10. Gustav. Muren går fra bredden ved Kalmarsund og i østlig retning i en lige linje over Øland, indtil den efter cirka fem kilometer når Østersøens bred. Muren er bevaret som den blev opført, dog med to huller for gennemkørsel af länsväg 136.

Formålet med muren var at holde bestanden af kronhjort, der på det tidspunkt tilhørte Ottenby kungsgård, i den sydlige ende af øen, for at sikre de kongelige jagtmarker en stor bestand af vildt. Desuden anses den for at være en magtdemonstration, da Øland i århundreder hørte direkte under kronen, og det kun var tilladt for de kongelige at drive jagt på øen.

Referencer

Eksterne henvisninger 

Bygninger, konstruktioner og anlæg i Kalmar län
Öland
Etableret i 1653
Seværdigheder i Kalmar län
Steen Jørgensen Brahe

Steen Jørgensen Brahe (født 28. august 1623 på Hagenskov, død 26. februar 1677) var en dansk adelsmand, ældste søn af Jørgen Steensen Brahe. 

I 1640 sendtes han for sine studiers skyld udenlands og blev samme år immatrikuleret ved universitetet i Leiden. Efter sin hjemkomst fik han af sin fader overdraget herregården Knudstrup i Skåne og giftede sig derefter 6. september 1646 med Sophie Rosenkrantz, en datter af den lærde Holger Rosenkrantz. I 1653 blev han antaget til ritmester ved et skånsk kompagni af det nyoprettede nationale rytteri, men fik allerede 1657 afsked fra denne stilling. Under Svenskekrigen tog han på ny tjeneste og sendtes 1658 med en lille styrke til Lolland, hvor han dog kun kom tids nok til at tage del i Nakskovs uværdige overgivelse. Da krigen atter brød ud, gjorde han under hele Københavns Belejring tjeneste som generalkrigskommissarius. 

I 1661 var han blandt de adelsmænd, som forseglede souverænitetsakten. Efter freden fik han ligesom sine i Skåne bosatte standsfæller valget imellem enten at opgive sit jordegods eller også, i alt fald til en vis grad, slutte sig til den nye tingenes orden. Han synes at have valgt det sidste; men hans hjerte hang dog ved hans gamle fædreland, og da den Skånske Krig udbrød, sluttede han sig ligesom flertallet af sine landsmænd, høje og lave, til den danske sag og deltog som oberst og kæk partifører med hæder i krigen, men døde endnu inden dens slutning i Christiansstad. I hans gravskrift hedder det, at han var amtmand over Assens og Hindsgavl Amter, men det er ikke lykkedes at finde nogen udnævnelse for ham hertil.

Kilder 

 

Godsejere fra Skåne
Personer i Karl Gustav-krigene fra Danmark-Norge
Danskere i 1600-tallet
Steen Jørgensen
Personer fra Fyn
Godsejere fra Danmark
Martin Joensen

Martin Joensen (født 19. april 1902 i Sandvík på Færøerne, død 25. december 1966) var en færøsk skolelærer og forfatter. Joensen tog lærereksamen ved Føroya Læraraskúli i 1926 og var først lærer ved Akrar, i Víkarbyrgi og i Sandvík og senere ved Tvøroyri 1944-64.

Martin Joensen var redaktør sammen med Jacob Olsen på det færøske børneblad Barnablaðið i perioden september 1930 til 1931. Han var formand for Rithøvundafelag Føroya (Færøernes Lærerforening) fra 1957-59. Endvidere modtog Martin Joensen Færøernes litteraturpris (M.A. Jacobsens Heiðursløn) i 1962.

Udgivelser
Martin Joensen har udgivet følgende litteratur:
 1946 - Fiskimenn (roman)
 1949 - Útrák (noveller)
 1952 - Tað lýsir á landi (roman)
 1962 - Klokkan ringir (børne- og ungdomshistorier)
 1977 - Heimadoktarin (noveller)
 1977 - Gamli maðurin og varðin (noveller)

Pris 
 1962 Færøernes litteraturpris (M. A. Jacobsen's Litteraturpris)

Se også 
Barnablaðið Artikel om Færøernes ældste børneblad Barnablaðið, som Martin Joensen var medredaktør af i år 1930-1931.

Referencer 

Romanforfattere fra Færøerne
Børnebogsforfattere fra Færøerne
Novelleforfattere fra Færøerne
Lærere fra Færøerne
Redaktører fra Færøerne
Personer fra Suderø
Kristeligt-socialt Forbund

Kristeligt-socialt Forbund var en dansk forening grundlagt 17. februar 1913, der med udgangspunkt i det kristne begreb om næstekærlighed arbejdede for større social forståelse i samfundet ved oplysning og politisk lobbyisme.
Forbundet udsprang af Kristeligt Socialt Udvalg, der stiftedes i 1906 af socialt bevidste præster og kirkefolk for at bekæmpe den sociale nød i arbejderklassen. En del af medlemmerne var tilhængere af moralfilosoffen Severin Christensen og var aktive i dannelsen af partiet Retsforbundet i 1919. I 1948 blev forbundet nedlagt, da den igangværende udbygning af velfærdsstaten overflødiggjorde hovedparten af dets arbejde.

Blad 
Kristeligt-socialt Forbund udgav månedsbladet Maalet og Vejen, der bragte artikler og debatindlæg om sociale spørgsmål og gik ind i 1948.

Inspiration 
Forbundet var inspireret af den socialkristne bevægelse i Storbritannien, hvor kirkelige kredse havde dannet Christian Social Union, der arbejdede for afskaffelsen af den fri konkurrence og indførelse af organiseret samarbejde i stedet. Den danske bevægelse var dog mere politisk moderat og lagde vægt på ikke at knytte sig til bestemte politiske partier.

Kilder 
 Det danske Fredsakademi
 
 "Hvilken betydning-har kristendommen for velfærdsstaten?"  fra Kristendom.dk, Spørg om kristendom

Kristne organisationer
Vi (Sundsvalls kommun)

Vi er en by i Sundsvalls kommun i Västernorrlands län i landskapet Medelpad i Sverige. I 2010 havde den  indbyggere.

Vi ligger cirka ti kilometer nordøst for Sundsvall på vestsiden af  Alnön, ud til Alnösundet ved Alnöbroen til fastlandet.

Referencer 

Byer i Sundsvalls kommun
Robert Larsen

Robert Larsen kan henvise til flere personer:

 Robert Larsen (bokser) – dansk bokser (1898 – 1981)
 Robert Larsen (DR-medarbejder) – dansk DR-medarbejder (1902 - 1980), der var kendt for at kunne tale sort
Timrå kommun

Timrå kommune ligger i länet Västernorrlands län i landskapet Medelpad i landsdelen Norrland i Sverige . Kommunen grænser til nabokommunene Härnösand og Sundsvall. Kommunens administrationscenter ligger i byen Timrå.

Geografi 
Kommunen har nåleskovklædte ås inde i landet og et delvist opdyrkede kystlandskab mod Østersøen. Indalsälven munder ud i havet i Timrå.

E4 går gennem kommunen. Timrå er forbundet med det svenske jernbanenettet med Ådalsbanan. Sundsvall-Härnösand flyveplads ligger i kommunen.

Byer 
Timrå kommune hadde fire byer i 2005.
I tabellen vises antal indbyggere per 31. december 2005.

Eksterne kilder og henvisninger 

Offisiel hjemmeside for Timrå

Kommuner i Västernorrlands län
Timrå

Timrå er administrationsby i Timrå kommun i Västernorrlands län i landskapet Medelpad i Sverige. Timrå havde i  2010 10.443 indbyggere.  Timrå består af tre mindre byer som er vokset sammen: Vivsta, Sörberge og Fagervik, og er nærmest en forstad til Sundsvall ca. 10 km mod syd; den ligger ud til nordenden af Alnösundet og Alnön.
Emmerys

Emmerys er en dansk økologisk bageri- og café-kæde, der har specialiseret sig i gourmetbrød, kager og kaffe. Der sælges også diverse delikatesser. Emmerys er certificeret med Det Økologiske Guldmærke (90-100%) siden 2014 og består pr. 2022 af 31 butikker, hvoraf 24 er beliggende i Hovedstadsområdet, 1 i Hørsholm, 1 i Roskilde og 5 i Aarhus.

Historie 
Emmerys er opkaldt efter konditor og oprindelige indehaver Jens Emmery (1874-1937). I 1918 åbnede han bageri og konditori i Volmerhus i Guldsmedgade, Aarhus. Volmerhus er bygget til, og har huset, bageri siden opførelsen i 1897.

I 1996, efter to efterfølgende ejerskaber, blev Emmerys overtaget af kok Per Brun og han omdannede forretningen til en kæde med flere filialer, først i København og senere i Aarhus. Emmerys kæden løb dog efter nogle år ind i svære økonomiske vanskeligheder. I 2009-regnskabet havde selskabet bag Emmerys, Per Brun Holding ApS, således et underskud på 0,534 mio. kroner. Trods en omsætning på omkring 100 millioner kroner gik Emmerys i april 2011 i betalingsstandsning. På det tidspunkt havde kæden et underskud på 5 millioner kroner, men allerede i maj samme år lykkedes det at skaffe ny kapital, idet investorgruppen gik ind i selskabet.

Hovedsædet er i dag beliggende i Valby. Blandt Emmerys primære konkurrenter er Lagkagehuset og Reinh van Hauen.

Kilder

Referencer

Eksterne henvisninger 

 Emmerys hjemmeside 

Etableret i 1918
Bagerbutikskæder i Danmark
Barbara Læssøe Stephensen

Barbara Læssøe Stephensen (født 24. juli 1969) er en dansk retoriker, tv-tilrettelægger, forfatter, skribent og foredragsholder.

Stephensen er student fra Østre Borgerdyd Gymnasium og blev cand.mag. i retorik fra Københavns Universitet i 1996 og har desuden læst kunsthistorie ved University of California, Berkeley. Hun arbejdede 1995-1997 som taleskriver i Miljø- og Energiministeriet og kom i 1998 til Geelmuyden.Kiese som kommunikationsrådgiver med speciale i integreret kommunikation, hvor hun var til 2001. I 1999 blev hun ekstern lektor ved Københavns Universitet, og i 2004 blev hun selvstændig med firmaet Retorisk rådgivning og Coaching. Hun blev i 2005 tilknyttet Kunstforeningen Gammel Strand, hvor hun 2006-2010 fungerede som kommunikationschef. Fra 2010 til 2011 var hun vært og tilrettelægger på flere kunst- og kulturprogrammer på DR, og fra 2010 har hun arbejdet freelance. Hun er jævnligt deltager i Smagsdommerne på DR2. 

Barbara Stephensen har tre børn med filminstruktør Søren Fauli.
I 2012 udgav hun bogen Aktivistministeren - om daværende kulturminister Uffe Elbæk.

Kilde 
 Barabara Læssøe Stephensens profil på Kommunikationsforum 

Retorikere
Barbara Læssøe
Debattører fra Danmark
Biografiforfattere fra Danmark
Dansksprogede forfattere fra Danmark
Thyge Axelsen Brahe (hofjunker)

Thyge Axelsen Brahe (1. januar 1593- 22. august 1640) var en dansk adelsmand og godsejer.
 
Thyge Axelsen Brahe blev født på Odensegaard, hvor hans fader, Axel Ottesen Brahe, da var lensmand. I 1615 blev han hofjunker, men tog 3 år efter afsked fra hove for at ægte den 17-årige Birgitte Brock, datter af den bekendte dagbogsforfatter Eske Brock. Brylluppet stod 6. september 1618, og året efter forlenedes Brahe med Skive Len, som han 1632 ombyttede med Tryggevælde. Fru Birgitte døde 4. august 1639, og hendes død gjorde megen opsigt, i det den formentes at skyldes en urigtig behandling fra vedkommende læges side, hvorfor også Brahe siden rejste tiltale mod denne, men lod på andres forbøn atter sagen falde. Fru Birgitte har efterladt sig et sjælden smukt eftermæle som en ualmindelig from, godgørende kvinde, til hvis ros det blandt andet må fremhæves, at hun på Mattrup lod indrette en skole for bønderbørnene. Hendes ægtefælle overlevede kun kort sin hustru, thi han døde alt året efter under et ophold på Vedtofte. 

Han skal have haft megen sans for videnskabelig syssel og navnlig have delt sin store farbroders og navnes lyst til astronomien; det var ham, der foranledigede, at den lærde Ole Worm udgav sin forklaring over den bekendte runesten på Tryggevælde. Derimod var han en meget slet husholder, og skjønt han havde arvet betydelige godser, nemlig Tostrup og Gundestrup i Skåne efter sin faders slægt, Mattrup i Jylland og Eskebjerg og Vedtofte i Fyen efter moderen, Kirsten Hardenberg, samt Vemmetofte i Sjælland og måske Alnerup, Ellinge og Ørtofte i Skåne efter sin svigerfader, så at hans jordegods beløb sig til henved 3000 tønder hartkorn, undgik han dog ikke den økonomiske ruin, som på den tid hjemsøgte den langt overvejende del af hans standsfæller. Letsindige forløfter for slægt og venner ødelagde hans kår så grundig, at der ved hans død fandtes en gæld på 360 000 kroner. En del af arvingerne vilde derfor have arven og gælden frasagt, andre ikke, og derved foranledigedes et skandaløst optrin ved hans jordefærd i Sankt Knuds Kirke i Odense.

Kilder 

 

Danskere i 1600-tallet
Godsejere fra Danmark
Godsejere fra Skåne
Hofembedsmænd fra Danmark
Hofjunkere fra Danmark
Lensmænd fra Danmark
Personer fra Fyn
Thyge Axelsen (hofjunker)
Ellipsoide

En ellipsoide er en lukket  flade i et 3-dimensionalt rum. Man kan tænke på den som en 3D analogi til ellipsen, på samme måde som kuglen er det for en cirkel.

Beskrivelse

Standardligningen for en ellipsoide centeret i origo af et Kartesisk koordinatsystem er:

Hvor a, b, c er længden af de tre halv-akser målt på hhv. x-, y- og z-aksen.

Undertyper
Man kan underinddele ellipsoiden i fire forskellige tilfælde på baggrund af halv-aksernes indbyrdes længde:
 — tri-aksial ellipsoide
 — oblat omdrejningsellipsoide (oblat sfæroide)
 — prolat omdrejningsellipsoide (prolat sfæroide)
 — trivial tilfældet, en kugle

Rumfang
Rumfanget (V) af en ellipsoide er givet ved formlen:

Bemærk,  at ligningen reduceres til rumfanget for en kugle når alle tre elliptiske radier er ens.

Overfladeareal
Overfladearealet (S) af en generel (tri-aksial) ellipsoide er 

hvor

og F(φ,k),  E(φ,k) er ukomplette elliptiske integraler af første og anden art respektivt. DLMF: §19.2 Definitions  

For omdrejningsellipsoiden kan udtrykket reduceres til:

I begge tilfælde kan e betragtes som excentriciteten af den ellipse der fremkommer ved et tværsnit gennem symmetriaksen.

Eksempler på ellipsoidelignende figurer i den virkelige verden
 Prolat-lignende: Bolden i rugby og amerikansk fodbold.
 Oblat-lignende: Grapefrugt, klassisk afrundet pille, planeter (herunder Jorden) samt de fleste dværgplaneter.
 Triaksial-lignende: Dværgplaneten Haumea, der roterer så hurtigt at den formentlig antager en triaksial ellipsoide form.

Benævnelser
Matematisk litteratur bruger ofte 'ellipsoide' i stedet for 'tri-aksial ellipsoide'. 

Videnskabelig litteratur (især geodæsi) bruger ofte 'ellipsoide' i stedet for 'omdrejningsellipsoide' og benytter kun adjektivet 'tri-aksial' i det generelle tilfælde. 

Ældre litteratur bruger 'sfæroide' i stedet for  'omdrejningsellipsoide'.

Ethvert plant snit gennem ellipsoidens centrum giver en ellipse (og en cirkel, hvis snitplanet er vinkelret på en omdrejningsellipsoides symmetriakse).

Ellipsoider i kartografi
Indenfor kartografien benyttes oblate omdrejningsellipsoider, kaldet referenceellipsoider, til at koordinatsætte punkter på Jorden.

Kilder

Geometriske former
Vandtårnet på Sjællandsvej

Vandtårnet på Sjællandsvej i Kolding kaldes for mange ting, heriblandt; Paddehatten, Champagneproppen, eller det mere officielle Vandtårn Øst. Vandtårnet blev opført i 1967.
Tårnet er tegnet af arkitekten Henning Noes-Pedersen, der har stået bag flere byggerier i Kolding fra 1950’erne og frem til 1970’erne. Den 27. august 2019 blev det offentliggjort, at designer Christina Hembo har købt vandtårnet.

Arkitektur
Vandtårnet består af en betonkerne med et udvendigt stålskelet, der er beklædt med metalplader. Dette gjorde vandtårnet meget dyrere end forventet med en pris på 1,6 mio kr. Vandtårnet blev renoveret i 1999.

Under byggeriet opstod der flere overvejelser om at anvende vandtårnet som udsigtstårn eller at lave en restaurant på toppen. Ingen af disse blev dog realiseret.

Boligprojekt
Efter lang tids usikkerhed om tårnets skæbne, blev det den 27.8. 2019 offentliggjort, at designer Christina Hembo har købt tårnet.  Hembo fremlagde hendes planer for hendes modernisering af tårnet og samtidigt hendes designmæssige "facelift" og modernisering af tårnets oprindelige design. Samtidigt omdøbtes tårnet til CHRISTINA Tower.

Christina Hembos planer blev behandlet i Koldings plan- bolig- og miljøudvalg 4. marts 2020 og i referatet kan man læse, at lokalplanen der lovliggør planerne forventes færdig i den politiske behandling januar 2021. Man må med andre ord væbne sig med en vis tålmodighed inden ny-fortolkningen af tårnet kan omsættes i praksis.

Noter/ kilder/ henvisninger

Noter

Eksterne henvisninger
 Vandtårne i Kolding 

Vandtårne i Region Syddanmark
Bygninger, konstruktioner og anlæg i Kolding
Henning Noes-Pedersen

Henning-Noes Pedersen (1912 i Kolding – 1975) var en dansk arkitekt.

Uddannelse og karriere 
Efter endt læretid som tømrer blev Noes-Pedersen bygningskonstruktør, hvorefter han flyttede til København for at begynde på Kunstakademiet, hvorfra han blev færdig i 1944.

Efter arkitektuddannelse på Kunstakademiet arbejdede Henning Noes-Pedersen et års tid på Stadsbygmesterens kontor i København, inden han i 1945 vendte hjem til Kolding for at nedsætte sig som selvstændig arkitekt. Her var han resten af sin karriere.

Værker 
 Kolding Købmandsskole (1963)
 Dyrehaveskolen (1964)
 Kolding Nordre Kollegium (1965)
 Bryggeriet Slotsmøllen (1966, nedrevet i 2004)
 Parkskolen (1967)
 Vandtårnet på Sjællandsvej (1967)
 Brændkjærkirken (1971)
Herudover tegnede Noes-Pedersen utallige almennyttige boligbebyggelser, heraf de fleste for Arbejdernes Andels-Boligforening

Kilder 

Arkitekter fra Danmark
Modernistiske arkitekter
Danskere i 1900-tallet
Personer fra Kolding
VM i curling 2013 (mænd)

Verdensmesterskabet i curling for mænd 2013 var det 55. VM i curling for mænd gennem tiden. Mesterskabet blev arrangeret af World Curling Federation og afviklet i arenaen Save-on-Foods Memorial Centre i Victoria, British Columbia, Canada i perioden 30. marts – 7. april 2013. Canada var VM-vært for 21. gang, og det var anden gang at VM afholdtes i Victoria – første gang var i 2005.

Mesterskabet blev vundet af Sveriges hold bestående af Niklas Edin, Sebastian Kraupp, Fredrik Lindberg, Viktor Kjäll og Oskar Eriksson, som i finalen besejrede værtsnationen Canadas hold anført af Brad Jacobs med 8-6. Det var sjette gang, at VM blev vundet af et svensk hold, og første gang siden svenskerne sejrede på hjemmebane i 2004. Bronzemedaljerne gik til Skotland, der besejrede Danmark i bronzekampen med 7-6. Det var tredje VM i træk, at medaljerne blev vundet af Canada, Skotland og Sverige.

Danmark repræsenteredes af et hold fra Hvidovre Curling Club med Rasmus Stjerne som kaptajn, og den opnåede fjerdeplads var det bedste danske VM-resultat siden 1990, hvor det danske hold med Rasmus' far, Tommy Stjerne, som skipper, vendte hjem med bronzemedaljer.

VM fungerede tillige som den anden af to kvalifikationturneringer til mændenes curlingturnering ved de olympiske vinterlege i 2014. Og resultaterne medførte, at Canada, Sverige, Storbritannien, Norge, Kina, Danmark og Schweiz kvalificerede sig til den olympiske curlingturnering.

Hold 

Mesterskabet havde deltagelse af 12 hold: Otte fra Europa, to fra Panamerika og to fra Asien/Oceanien:

Resultater 

De tolv deltagende hold spillede først alle-mod-alle (round robin-kampe), hvilket gav elleve kampe til hvert hold. De fire bedste hold efter round robin-kampene gik videre til slutspillet om medaljer, der blev afgjort som et Page playoff.

Grundspil 

De 12 hold spillede en enkeltturnering alle-mod-alle, hvilket gav 11 kampe til hvert hold. De to bedste hold i grundspillet, Skotland og Sverige, gik videre til playoff 1/2, mens nr. 3 og 4, Danmark og Canada, gik videre til playoff 3/4.

Slutspil 

De fire bedste hold fra grundspillet spillede i slutspillet om medaljer, der blev afviklet som et Page playoff med bronzekamp.

Skema

Kampe

Samlet rangering

OL-kvalifikation 

VM-turneringen gjaldt sammen med VM 2012 som kvalifikationsturneringer til den olympiske curlingturnering i 2014. Deltagerne i de to VM-turneringer spillede om placeringspoint ved de to mesterskaber, og de syv bedst placerede hold efter de to mesterskaber, kvalificerede sig til den olympiske curlingturnering sammen med værtslandet Rusland.

De sidste to pladser i den olympiske curlingturnering går til de to bedst placerede hold i en særlig OL-kvalifikationsturnering, der spilles i december 2013.

Kilder / eksterne henvisninger 
World Men's Curling Championships 2013  
World Curling Federation (officiel hjemmeside) 
WCF Results & Statistics – World Men's Curling Championship 2013

Noter 

2013 (mænd)
Curling i 2013
Curling i Canada
Sport i Victoria (Canada)
Bora Bora (film fra 2011)

Bora Bora er en dansk ungdomsfilm fra 2011, skrevet og instrueret af Hans Fabian Wullenweber.

Medvirkende 
 Sarah-Sofie Boussnina som Mia (hovedrollen)
 Janus Dissing Rathke som Zack
 Mette Gregersen som Silja
 Adnan Al-Adhami som Azim
 Iben Dorner som Birthe
 Jimmy Jørgensen som Simon
 Johan Philip Asbæk som Jim
 Christian Grønvall som Betjent
 Malene Nielsen som Shopper / dancer
 Thomas Chaanhing som Husejer

Referencer 

 Nimbus Film om Bora Bora

Ekstern henvisning 
 

Ungdomsfilm fra Danmark
Danske film fra 2011
Dansksprogede film
Southern League 1894-95

Southern League 1894–95 var den første sæson af den engelske fodboldliga Southern League. Ligaen havde deltagelse af 16 hold, der var opdelt i to divisioner med henholdsvis 9 og 7 hold, der hver spillede en dobbeltturnering alle-mod-alle. Division One blev vundet af Millwall Athletic FC, som dermed vandt ligaen for første gang.

Resultater

Division One

Division Two

Testkampe 
De tre lavest placerede hold i Division One spillede testkampe mod de tre bedst placerede hold i Division Two om op- og nedrykning mellem divisionerne. Vinderen af Division Two, New Brompton FC, var det eneste af Division Two-holdene, der vandt sin kamp og blev oprykket til Division One. Ingen af Division One-holdene blev dog nedrykket, så divisionen blev udvidet fra ni til ti hold.

Udvidelse af ligaen 
Efter sæsonen blev følgende fire hold valgt som nye hold i ligaen:
 1st Scots Guards FC
 Guildford FC
 Windsor & Eton FC
 Wolverton LNWR FC

Kilder / eksterne henvisninger 
 Football Club History Database 
 RSSSF – Southern League 
 My Football Facts – Southern Football League 1894-95 to 1919-20

Noter 

Sæsoner i Southern League
Fodbold i 1894
Fodbold i 1895
ʠ

(Q med en krog) er et bogstav i det latinske alfabet, der stammer fra q med tilføjelsen af en krog ( ̡).

Det blev tidligere (kortvarigt) brugt i det internationale fonetiske alfabet for at repræsentere en ustemt uvular plosiv). Det blev taget ud af brug i 1993, hvor det blev erstattet med .

Det bør ikke forveksles med Q (), som også er udformet med en krog.

Computer 
Selvom det ikke længere bruges, kan det stadig laves i Unicode:

 Q med en krog
 ʠ: U+02A0

Bogstaver